Werkers uitgesluit by Medupi | Nuus24
Johannesburg – Daar is geen staking by die Medupi-kragstasie in Lephalale nie, maar die werkers is uitgesluit, het die National Union of Metalworkers of SA (Numsa) Dinsdag gesê."Ons lede is uitgesluit. Dit is nie 'n staking nie. Julle [die media] bly sê dit is 'n staking," het Stephen Nhlapo van Numsa gesê.Bouwerk by Medupi is op 16 Januarie tot stilstand geruk ná 'n dispuut oor die betaling van jaareind-bonusse.Altesaam 46 werkers is op 15 Januarie ná gewelddadige betogings in hegtenis geneem.Brig. Hangwani Mulaudzi, polisiewoordvoerder, het gesê stakende werkers het 'n Eskom-voertuig aan die brand gesteek en 'n polisievoertuig is ook tydens die betoging beskadig.Eskom het daarna toe die kragstasie tydelik gesluit.– Volg Nuus24 op Twitter
Lees meer oor: eskom | betogings VOLGENDE OP NUUS24X